A Woikn bschtähd znaxt nua aus Aerosolfuzal. Eascht wann de Temparatua untan Taupunkt sinkt, entschtenga winzige Wossadrepfal, in groußa Hächn aa Eiskristoi. De Drepfal san nua zwoa bis zehn Mikromäta grouß, kina owa bei Rengwoikna bis eppa zwoa Millimäta grouß sei. Grouße Dropfna und no grässane Hoglkeandl entschtenga nua, wanns an schtoarkn Aufwing gibt, dea wo da Gravitation entgengwiakt.